stanford-oval/wikipedia huggingface dataset:
Govorovon metroasema

| Govorovo (Говорово) |
| --- | --- |

 Moskovan metro 
Perustiedot
Metrolinjat:  Kalininsko-Solntsevskaja
Sijainti:  55.6595°N, 37.4173°E
Paikkakunta:  Moskova, Venäjä
Avattu:  30. elokuuta 2018
Rakenne
Tyyppi:  tunneliasema
Govorovo (ven. Говорово) on yksi Moskovan metron asemista. Se avattiin 30. elokuuta 2018.
Aiheesta muualla

Kuvia tai muita tiedostoja aiheesta Govorovon metroasema Wikimedia Commonsissa
August Samuel Nordström

August Samuel Nordström  (17. maaliskuuta 1842 Viipuri – 25. toukokuuta 1914) oli suomalainen maanviljelijä ja valtiopäivämies.
Nordströmin vanhemmat olivat Carl Friedric Nordström ja Alexandrine Lovisa Charlotta Hornborg. Maanviljelijä, Porvoon pitäjän Bosgårdin tilan omistaja ja kunnallismies Nordström oli talonpoikaissäädyssä Porvoon tuomiokunnan edustaja valtiopäivillä 1900.
Gunilla

| Gunilla |
| --- | --- |
Nimipäivä:   
– suomenkielinen:  –
– ruotsinkielinen:  30. tammikuuta
– ortodoksinen:  –
Muunnelmia:  Gunnil, Gunnel
Vastineita eri kielissä:  –
Nimen alkuperä:  Gunhild,
Infobox OKNimi-testi OK: 
Gunilla on skandinaavinen naisen etunimi. Gunilla on jo keski­ajalla syntynyt muunnos muinais­skandinaavisesta nimestä Gunhild, jonka molemmat osat merkitsevät sotaa ja taistelua.
Gunillan nimipäivä on Ruotsissa ja ruotsin­kielisen kalenterin mukaan Suomessakin 30. tammikuuta.
Suomessa nimi Gunilla on Digi- ja väestötietoviraston tietojen mukaan annettu vuoden 2019 loppuun mennessä annettu 3 971 henkilölle.
Tunnettuja Gunilloja

Gunilla Andersson (s. 1975), ruotsalainen jääkiekkoilija
Gunilla Bergström (1942–2021), ruotsalainen lastenkirjailija
Gunilla Bese (n. 1475–1552), Viipurin linnanpäällikkö 1511–1513
Gunilla Bielke (1568–1597), Ruotsin kuningatar, Juhana III:n toinen puoliso
Gunilla Carlsson (s. 1963), ruotsalainen poliitikko ja ministeri
Gunilla Celvin, suomalainen toimittaja ja uutispäällikkö
Gunilla Cleve (1871–1955), suomalainen koulunjohtaja, Marttaliiton aktivisti, kunnanvaltuutettu ja talousneuvos
Gunilla Holm (s. 1954), suomalainen kasvatustieteen professori
Gunilla Jung (1905–1939), suomalainen hopea- ja valaisinsuunnittelija
Gunilla Lindberg (s. 1947), ruotsalainen urheilujohtaja
Gunilla Nyroos (s. 1945), suomalainen näyttelijä
Gunilla von Post (1932–2011), ruotsalainen kirjailija ja julkisuuden henkilö
Gunilla Röör (s. 1959), ruotsalainen näyttelijä
Gunilla Süssmann (s. 1977), norjalainen pianisti
Gunilla Svärd (s. 1970), ruotsalainen suunnistaja
Astrid Gunilla Margareta Thors (s. 1957), Ruotsalaisen Kansanpuolueen poliitikko
Gunilla Widén (s. 1967), informaatiotieteen professori
Gunilla Wolde (1939–2015), ruotsalainen lastenkirjailija, piirtäjä ja kuvittaja
Aiheesta muualla

Kuvia tai muita tiedostoja aiheesta Gunilla Wikimedia Commonsissa
Gustav Alm

Richard Malmberg, kirjailijanimi Gustav Alm (5. syyskuuta 1877 Töysä – 1. marraskuuta 1944 Helsinki) oli suomenruotsalainen opettaja, kansakoulujen tarkastaja ja dagdrivare-ryhmään 1910-luvulla kuulunut kirjailija.
Malmbergin vanhemmat olivat varapastori Elias Malmberg ja Olga Mathilda Sandelin. Hän pääsi ylioppilaaksi 1896 ja valmistui filosofian kandidaatiksi 1914. Malmberg toimi kansakoulunopettajana Helsingissä 1900–1917, Vaasan kansakoulujen tarkastajana 1917–1921, kouluneuvoksena 1921–1927 ja viimeksi Helsingin ruotsinkielisten kansakoulujen tarkastajana 1927–1944.
Malmberg julkaisi runsaasti oppikirjoja ja niiden ohella kirjailijanimellä Gustav Alm kaksi romaania ja novelleja. Hän toimi Suomen ruotsalaisen kirjailijaliiton puheenjohtajana.
Teoksia

Nimimerkillä Gustav Alm:
Höstdagar : en Helsingforshistoria. Bonnier, Stockholm 1907, 2. uppl. Söderström, Helsingfors 1919
Herr Agaton Vidbäck och hans vänner. Söderström, Helsingfors 1915
Fångstmän : noveller. Söderström, Helsingfors 1924, uusi painos 1960
Palkinnot

Valtion kirjallisuuspalkinto 1924
Gstaad

Gstaadin pääkatu.
Gstaad talviaikaan.
Gstaad on kylä sekä talviurheilu- ja lomanviettokeskus Bernin kantonissa läntisessä Sveitsissä. Se kuuluu Saanenin kuntaan. Kylä sijaitsee Saanejoen laaksossa 1 000–1 200 metrin korkeudessa. Vakituisia asukkaita kylässä on noin 2 500.
Historiaa

Gstaadista kehittyi talviurheilun keskus 1900-luvun alkuvuosikymmeninä sen jälkeen kun kylä oli palanut vuonna 1898 ja sen kautta avattiin Compagnie du Chemin de fer Montreux Oberland bernois SA:n rautatie Montreux’stä Zweisimmeniin vuosina 1904–1905. Gstaadin hiihtokerho perustettiin vuonna 1907. Gstaadilla on ollut yläluokkaisen lomapaikan maine alusta alkaen. Se on ollut Le Roseyn sisäoppilaitoksen talvikurssipaikka vuodesta 1916.
Gstaadissa on asunut paljon kuuluisuuksia, kuten Bernie Ecclestone, Roger Moore, Christian Kracht ja Jeanne Moreau.
Matkailu

Gstaad tunnetaan maailmanluokan hiihtokeskuksena ja lomakohteena, jonka nimellä markkinoidaan laajan seudun lomapalveluja.
Aiheesta muualla

Kuvia tai muita tiedostoja aiheesta Gstaad Wikimedia Commonsissa
Gstaadin matkailusivut
Halikon tuomiokunta

Halikon tuomiokunta oli Turun hovioikeuspiiriin kuulunut kihlakunnantuomarin virka-alue. Tuomiokunta muodostettiin 12. toukokuuta 1876 ja toiminta alkoi vuoden 1877 alussa. Tuomiokunnat lakkautettiin alioikeusuudistuksessa 1993. Tämä tuomiokunta syntyi, kun Piikkiön ja Halikon alaosan kihlakunnan tuomiokunnasta ja Piikkiön ja Halikon yläosan kihlakunnan tuomiokunnasta muodostettiin Halikon tuomiokunta ja Piikkiön tuomiokunta. Järjestelystä määrättiin julistuksella 26. elokuuta 1862, mutta se toteutettiin vasta Piikkiön ja Halikon yläosan kihlakunnan tuomiokunnan tuomarinviran tullessa avoimeksi Ernst Gustaf Wentzel Rotkirchin kuoltua.
Vuoden 1862 järjestelyssä tuomiokuntaan määrättiin seuraavat pitäjät:
Halikon pitäjä ja Angelniemen kappeli
Kiikalan pitäjä
Turun ja Porin lääniin kuuluvat osat Kiskon pitäjää ja Suomusjärven kappelia
Perniön pitäjä sekä Ylikylän ja Särkisalon kappelit
Perttelin pitäjä
Turun ja Porin lääniin kuuluvat osat Someron pitäjää ja Nummen kappelia
Uskelan pitäjä.
Halikon tuomiokunnan käräjäkuntiin jako oli seuraava:
Halikon pitäjä ja Angelniemen kappeli, Uskelan pitäjä ja Muurlan kappeli sekä Perttelin pitäjä
Perniön pitäjä sekä Ylikylän kappeli ja Särkisalon kappeli
Kiikalan pitäjä sekä Kiskon pitäjä Suomusjärven kappeli kera. Kappelista tosin vain Turun ja Porin lääniin kuulunut osa.
Vuonna 1957 annetussa valtioneuvoston päätöksessä Halikon tuomiokuntaan kuuluivat:
Halikon käräjäkunta
Angelniemen kunta
Halikon kunta
Kuusjoen kunta
Muurlan kunta
Perttelin kunta
Salon kauppala
Uskelan kunta
Kiikalan käräjäkunta
Kiikalan kunta
Kiskon kunta
Suomusjärven kunta
Perniön käräjäkunta
Perniön kunta
Särkisalon kunta
Kemiön kuntaan kuuluva Germundsvidjan kylä
Kemiön kuntaan kuuluva Strömman kylä
Halikon tuomiokunnan käräjäkunnat yhdistettiin vuoden 1962 alussa niin, että tuomiokuntaan kuului vain yksi käräjäkunta:
Halikon käräjäkunta
Angelniemen kunta
Halikon kunta
Kiikalan kunta
Kiskon kunta
Kuusjoen kunta
Muurlan kunta
Perniön kunta
Perttelin kunta
Salon kaupunki
Suomusjärven kunta
Särkisalon kunta
Uskelan kunta
Vuonna 1976 annetun asetuksen nojalla Halikon tuomiokunnassa annettavista toimituskirjoista ja suoritettavista virkatoimista ei enää peritty lunastuksia eikä toimituspalkkioita, vaan ainoastaan leimaveroa.
Tuomarit

Halikon tuomiokunnan kihlakunnantuomareina toimivat ainakin seuraavat henkilöt:
1877–1887 Erik Gustaf Palmgren
1888–1893 Julius Abiel Wahlberg
1893–1896 Adolf Emerik Nysten
1897–1899 Frans Hugo Lilius
1900–1901 Nikolai Woldemar von Wendt
1901–1906 Axel Wilhelm Granström
1907–1911 Johannes Pesonen
1911–1913 virka avoinna
1914–1931 Julius Werner Flemming
1931–1935 Einar Fredrik Lindberg
1935–1951 Ludvig Lagercrantz
1951–       Niilo Alarik Lang
Haguro (1928)

| Haguro / 羽黒 |
| --- | --- |
 Haguro

Aluksen vaiheet
Rakentaja:  Mitsubishin telakka, Nagasaki
Kölinlasku:  16. maaliskuuta 1925
Laskettu vesille:  24. maaliskuuta 1928
Palveluskäyttöön:  25. huhtikuuta 1929
Poistui palveluskäytöstä:  upotettu 20. kesäkuuta 1945
Tekniset tiedot
Uppouma:  13 500 t
Pituus:  201,7 m
Leveys:  20,73 m
Syväys:  6,32 m
Koneteho:  130 000 shp
Nopeus:  36 solmua
Miehistöä:  773
Aseistus
Aseistus:  10 × 203 mm tykkiä kaksoistorneissa 6 × 120 mm tykkiä 2 × 13 mm konekivääriä 12 × 24″ torpedoputkea 2 × lentokonetta
Haguro (jap. 羽黒) oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Yamagatan prefekruraatin Haguro-vuoren mukaan.
Valmistus

Alus tilattiin syksyllä 1924 Mitsubishiltä Nagasakista ja sen koneiston toimitti Yokosuka. Sen köli laskettiin 16. maaliskuuta 1925 ja alus laskettiin vesille 24. maaliskuuta 1928. Alus valmistui 25. huhtikuuta 1929.
Palvelus

Alus muodosti palvelukseen otettaessa sisaralustensa kanssa 2. laivaston 4. risteilijälaivueen. Se siirrettiin laivueen mukana reserviin 1. joulukuuta 1932, jolloin Takao-luokan alukset muodostivat 4. risteilijälaivueen. Toukokuussa 1933 alus sisaraluksineen muodosti 5. risteilijälaivueen, joka oli palveluksessa ainoastaan kesän sotaharjoituksissa. Alus liitettiin vuoden 1933 lopulla vartioalukseksi joko Kureen tai Saseboon ja se siirrettiin modernisoitavaksi helmikuussa 1934, jonka jälkeen alus sisaraluksineen muodosti jälleen 5. risteilijälaivueen. Alus palveli laivueen mukana Kiinan vesillä Japanin käydessä sotaa Kiinaa vastaan.
Haguro oli laivueen mukaan Palaulla joulukuussa 1941. Alus suojasi laivueensa mukana Etelä-Filippiinien osastoa japanilaisten noustessa maihin Filippiineillä sekä Hollannin Itä-Intiaan. Alus osallistui Jaavanmeren taisteluun, jossa se upotti Alankomaiden laivaston Hr. Ms. De Ruyterin ja Hr. Ms. Kortenaerin.
Alus oli Leytenlahden taistelun jälkeen Malesian vesillä ja se upposi 16. toukokuuta 1945 Britannian kuninkaallisen laivaston 26. hävittäjälaivueen torpedoimana Penangin lounaispuolella.
Aiheesta muualla

Kuvia tai muita tiedostoja aiheesta Haguro (1928) Wikimedia Commonsissa
Myōkō-luokan raskaat risteilijät
Greg Palast

Greg Palast
Greg Palast (s. 26. kesäkuuta 1952) on yhdysvaltalainen toimittaja, kirjailija, dokumentaristi ja toimittaja.
Toimittajan ura

Hän opiskeli Chicagon yliopistossa taloustieteitä ja valmistui taloustieteiden maisteriksi. Hän työskentelee BBC:lle ja kirjoittaa brittilehtiin The Observer ja The Guardian. Tunnetuksi Palast tuli paljastaessaan Yhdysvaltojen vuoden 2000 presidentinvaalien äänestysepäselvyydet Floridassa. Vuonna 2004 Palast väitti epäselvyyksien toistuneen. Hänen mukaansa John Kerry olisi voittanut vaalit, jos kaikki hylätyt äänet olisi laskettu. Palast on kirjoittanut aiheesta kaksi kirjaa, The Best Democracy Money Can Buy (2002) ja Armed Madhouse (2006). Palastin mukaan vastaavaa vaalivilppiä käytettiin myös Meksikossa 2006, jossa vasemmiston ehdokkaan Andrés Manuel López Obradorin ääniä hylättiin ja oikeiston ja Yhdysvaltojen suosikki Felipe Calderón voitti vaalit. Palastin mukaan äänestäjien rekisteröinnistä vastasi sama yhdysvaltalainen yhtiö ChoicePoint kuin Floridan osavaltiossa vuonna 2000. Palast on myös urallaan paljastanut, kuinka arvopaperikeinottelijat käyvät kauppaa kehitysmaiden, muun muassa Liberian, velkakirjoilla ja perivät saataviaan suurien korkojen kera köyhiltä mailta. Lisäksi Palast on erikoistunut talousrikosten paljastamiseen.
Kirjat

Vultures' Picnic (2011)
Armed Madhouse (2006)
Democracy and Regulation (2003) (Theo MacGregorin ja Jerrold Oppenheimin kanssa)
The Best Democracy Money Can Buy (2002)
Elokuvat

Big Easy to Big Empty: The Untold Story of the Drowning of New Orleans (2007)
American Blackout (2006)
Bush Family Fortunes (2003)
Aiheesta muualla

Virallinen sivusto
Greg Palast Internet Movie Databasessa. (englanniksi)
Commondreams.org - Greg Palast: Kerry Won (Arkistoitu – Internet Archive)
Greg Palast | guardian.co.uk
GeoGuessr

| GeoGuessr |
| --- | --- |

Kehittäjä:  Anton Wallén
Julkaisija:  GeoGuessr AB
Julkaistu:  2013
Lajityyppi:  oppimispeli
Pelimuoto:  yksinpeli, moninpeli
Alusta:  selain, iOS, Android
Lisää peliartikkeleitaVideopelien teemasivulla
Infobox OK    : 
GeoGuessr on vuonna 2013 julkaistu selainpeli, jossa tavoitteena on paikallistaa Google Street View’n näkymien sijainteja. Pelaaja saa pisteitä sen mukaan, kuinka lähelle hän osuu paikan selvittämisessä.
Pelin kehitti ruotsalainen Anton Wallén.
Pelaaminen

Klassinen (Classic) GeoGuessrin pelimuoto sisältää viisi kierrosta joista jokaisessa pelaaja yrittää arvata sijaintinsa Googlen karttanäkymällä. Pelaaja saa sitä enemmän (enintään 5000 pistettä) pisteitä mitä lähemmäksi oikeaa sijaintia hän arvaa. Pelien arvattavat sijainnit voivat olla joko pelin tuottamia satunnaiskarttoja tai käyttäjien luomia.
Pelin sijaintien tunnistamiseen voi käyttää esimerkiksi ympäristöstä löytyviä katukylttejä ja maantieopasteita, tiemerkintöjä, oikean- tai vasemmanpuolista liikennettä, katukalusteita, luontoa ja kasvillisuutta, arkkitehtuuria ja väestöön ja kulttuuriin liittyviä seikkoja. Myös itse Google Street View’hun liittyviä seikkoja, kuten kuvassa mahdollisesti näkyvän kamera-auton väriä tai muita piirteitä, on mahdollista opetella käyttämään vaihtoehtojen rajaamiseen. Parhaat pelaajat ovat lisäksi opetelleet muistamaan ulkoa muun muassa eri maiden hallintoalueita ja niiden sijainteja sekä suuntanumeroita ja lukemaan eri kieliä ja kirjoitusjärjestelmiä.
Battle Royale on usean pelaajan peli, jossa arvataan maita tai paikkoja. Pelissä karsiutuu joka kierroksella heikoiten arvannut pois pelistä. Kaksintaistelussa (Duel) kaksi vastustajaa pelaa toisiaan vastaan. Explorer-yksinpelissä saa palkintoja arvaamalla paikkoja yksittäisessä maassa. Maakohtaisten pelien lisäksi tarjolla on myös maailmanlaajuisia ja kaupunkikohtaisia pelejä ja muun muassa pelejä, jossa arvataan kuuluisia nähtävyyksiä. GeoGuessrissä on myös päivittäinen Daily Challenge -peli ja viikottaisia turnausmuotoisia pelejä.
Vuonna 2022 GeoGuessriin lisättiin Quiz-pelimuoto, joka yhdistää katunäkymäpelin ja perinteiset tietokilpailukysymykset.
Pelaaminen > Pelinäkymä

Pelaajan näkymässä kartta on Googlen katunäkymän kartta lisättynä kompassilla. Pelaaja voi siirtyä kartalla, lähentää kuvaa ja kääntyä eri suuntiin Googlen karttanäkymän ominaisuuksien mukaisesti. Vaikeimmissa pelimuodoissa näitä ominaisuuksia on voitu poistaa käytöstä. Kuvaruudun pienempään karttanäkymään pelaaja tekee pelissä arvauksensa sijainnista.
Pelaaminen > Strategiat

Pelissä menestymiseen voidaan hyödyntää monia eri näkymän antamia tietoja. Näitä ovat muun muassa katukyltit, kasvillisuuden ja maaperän laatu, autojen rekisterikilvet, sähkötolpat, tiemerkit ja teiden viivat. Arvauksessa voidaan hyödyntää myös Googlen kartasta saatavia meta-tietoja kuten kartassa mahdollisesti näkyvää osaa kuvausautosta ja eri maiden kuvissa olevia poikkeamia kuten taivaalla näkyviä kuvioita.
Pelaaminen > Versiot

GeoGuessriä pystyi pelaamaan joko ilmaisversiona tai maksullisena. Helmikuussa 2024 Geoguessr kuitenkin ilmoitti, että jatkossa vaaditaan maksullinen tilaus.
Kehittäminen

GeoGuessrin kehitti vuonna 2013 ruotsalainen IT-konsultti Anton Wallén. Hän piti kaukaisten paikkojen tutkimisesta Google Street View’n avulla ja kehitti avuksi ohjelman, joka sijoitti käyttäjänsä satunnaiseen paikkaan Street View’ssä. Jonkin ajan kuluttua hän lisäsi siihen pelillisen arvauselementin. Pelin koodaaminen vaati kaikkeaan noin kahden viikon työn, jonka Wallén teki hiljalleen usean kuukauden aikana. GeoGuessr on toteutettu käyttäen Backbone.js -kirjastoa ja Google Mapsin ohjelmointirajapintaa. Valmis peli julkaistiin alun perin Google Chrome Experiments -palvelussa.
GeoGuessrin käyttöliittymä on saatavilla 11 eri kielellä: englanniksi, saksaksi, espanjaksi, ranskaksi, italiaksi, hollanniksi, portugaliksi, ruotsiksi, turkiksi, japaniksi ja puolaksi. Alkuperäisen selainversion lisäksi pelistä on julkaistu sovellukset iOS- ja Android-pohjaisille mobiililaitteille.
Vastaanotto

GeoGuessrin julkaisua vuonna 2013 kuvailtiin ”erittäin onnistuneeksi” ja peliä itseään ”mielettömän koukuttavaksi”, ja siitä tulikin heti viraali ilmiö. Alkuinnostuksen jälkeen kiinnostus peliä kohtaan laantui, mutta pysyi tasaisena. Koronaviruspandemian myötä kiinnostus peliä kohtaan nousi jälleen vuosina 2020–2021. Peli nousi tällöin etenkin striimaajien ja muiden sosiaalisen median sisällöntuottajien suosioon muun muassa Twitchissä, YouTubessa, Redditissä ja TikTokissa. Suosittujen sisällöntuottajien, kuten GeoWizardin, Ludwigin ja Rainboltin, kautta GeoGuessr saavutti uuden ja entistä laajemman yleisön. Vuonna 2023 GeoGuessrillä oli yli 60 miljoonaa pelaajaa. Seuraavana vuonna käyttäjätunnuksen luoneiden pelaajien määrä oli noussut 83 miljoonaan, joista 15 miljoonaa oli kuukausittain aktiivisia.
Vaikka GeoGuessrin alkuperäinen tarkoitus on viihteellinen, sitä on kuvailtu myös oppimispeliksi, joka innostaa käyttäjiään perehtymään maailmaan ja soveltamaan maantiedon ja kulttuurin tietämystään. Sitä onkin käytetty jonkin verran työkaluna maantieteen opetuksessa.
GeoGuessrin liikevaihto vuonna 2023 oli 236 miljoonaa Ruotsin kruunua, mikä oli yli kaksinkertaisesti vuoden 2021 liikevaihtoon nähden. Voittoa tästä ennen veroja oli 117 miljoonaa kruunua.
GeoGuessr World Cup

GeoGuessr järjesti lokakuussa 2023 Tukholmassa ensimmäistä kertaa GeoGuessr World Cup -kilpailun, jonka palkintojen yhteissumma oli 50 000 dollaria. Kilpailuun osallistui 24 pelaajaa, jotka kilpailivat neljä alkulohkoa ja pudotuspelit kaksintaistelu-pelimuodossa. Kilpailupaikoista 20 jaettiin kilpailuun kutsutuille pelaajille, minkä lisäksi neljä pelaajaa pääsi mukaan 16 pelaajan karsintaturnauksesta, johon pelaajat oli niin ikään kutsuttu. World Cupin voitti karsintaturnauksen kautta mukaan päässyt alankomaalainen Patrick ”Consus” Noordijk, joka voitti finaalissa ranskalaisen Mathieu ”Blinky” Huet’n. World Cupia seurasi parhaimmillaan 71 000 samanaikaista katsojaa ja GeoGuessrin toimitusjohtaja Daniel Antellin mukaan yhteensä kolme miljoonaa ihmistä.
Vuonna 2024 GeoGuessr laajensi World Cupia kattamaan finaalin lisäksi kolme alueellista karsintaturnausta, joihin kuka tahansa näillä alueilla asuva 18 vuotta täyttänyt pelaaja voi hakea mukaan. Osa hakijoista kutsuttiin verkossa järjestettyihin esikarsintoihin, joiden parhaat pääsivät mukaan Tukholmassa järjestettyihin karsintaturnauksiin kilpailemaan parhaiten vuoden 2023 World Cupissa pärjänneiden kanssa. Karsintaturnausten parhaat puolestaan pääsivät syyskuussa Tukholman kaupungintalolla järjestettyyn finaaliturnaukseen. Vuoden 2024 palkintopotti oli kokonaisuudessaan 100 000 dollaria, josta puolet jaettiin finaalissa ja puolet alueellisissa karsintaturnauksissa. Amerikkojen karsintaturnauksen voitti yhdysvaltalainen Gingey, Euroopan, Afrikan ja Lähi-idän turnauksen espanjalainen Topotic ja Aasian ja Tyynenmeren turnauksen australialainen Kirania. Vuoden 2024 World Cupin voitti edellisenä vuonna toiseksi tullut Mathieu ”Blinky” Huet, joka voitti finaalissa yhdysvaltalaisen MK:n. Loppukilpailuja seurasi yli 200 000 samanaikaista katsojaa.
Aiheesta muualla

Kuvia tai muita tiedostoja aiheesta GeoGuessr Wikimedia Commonsissa
Näkymä GeoGuessrin Classic-pelimuodossa.
Consus ja Blinky pelaamassa vuoden 2023 GeoGuessr World Cup -turnauksen finaalissa.
August Schmidthuber

| August Schmidthuber |
| --- | --- |

Henkilötiedot
Syntynyt: 8. toukokuuta 1901  Augsburg, Saksa
Kuollut: 19. helmikuuta 1947 (45 vuotta)  Belgrad, Jugoslavia
Sotilashenkilö
Palvelusmaa(t):   Weimarin tasavalta  Natsi-Saksa
Taistelut ja sodat:  Toinen maailmansota
Sotilasarvo:  SS-Brigadeführer
Joukko-osasto:   Waffen SS
August Schmidthuber (8. toukokuuta 1901 – 19. helmikuuta 1947) oli korkea-arvoinen kansallissosialisti ja SS-Brigadeführer.
Schmidthuber oli 7. SS-vapaaehtoisvuoristodivisioona Prinz Eugenin komentaja aikana 20. tammikuuta 1944 – toukokuu 1945. Toisen maailmansodan lopussa hän oli Budapestissa. Raoul Wallenberg uhkasi häntä sotarikossyytteillä, mikäli hän jatkaisi juutalaisten toimittamista keskitysleireille kaupungista. Venäläiset vapauttivat idän keskitysleirit muutamia päiviä myöhemmin. Nürnbergin oikeudenkäynneissä hän antoi todistuksen, kuinka muuan SS-yksikkö oli sulkenut joukon Krivaya Reka -nimisen kaupungin asukkaita kirkkoon ja räjäyttänyt sen. Myöhemmin hänet luovutettiin Jugoslaviaan vastaamaan sotarikossyytteisiin. Schmidthuber hirtettiin yhdessä neljän muun saksalaiskenraalin kanssa Belgradissa 27. helmikuuta 1947.
Australian perustuslaki

Australian perustuslaki (Constitution of Australia) toimii Australian ylimpänä lakina. Australian perustuslaki on kirjoitettu perustuslaki, toisin kuin Yhdistyneessä kuningaskunnassa ja Uudessa-Seelannista, joilta kirjoitettu perustuslaki puuttuu. Perustuslaki tuli voimaan 1. tammikuuta 1901 ja se antoi kuudelle siirtokunnalle osavaltion aseman uudessa liittovaltiossa.
Perustuslaissa Australia määritellään perustuslailliseksi monarkiaksi ja liittovaltioksi, ja siinä määritellään liittovaltion ja osavaltioiden suhteet sekä toimeenpanovallan, lainsäätäjän ja oikeuslaitoksen rakenne ja toimivalta. Poikkeuksellisesti Australian perustuslaissa ei ole lueteltu yksilönoikeuksia (Bill of Rights), joskin ne saattavat löytyä maan joidenkin osavaltioiden perustuslaeista.
Perustuslaissa taataan vain viisi yksilönoikeutta:
Äänioikeus (41 §)
Suoja omaisuuden hankkimiselta epäoikeudenmukaisin ehdoin (51 § (xxxi))
Oikeus valamiehistön oikeudenkäyntiin (80 §)
Uskonnonvapaus (116 §)
Syrjinnän kielto asuinvaltion perusteella (117 §).
Sanan- ja ilmaisunvapautta ei löydy Australian perustuslaista sellaisenaan. Australian perustuslakia voidaan muuttaa vain kansanäänestyksissä ja kansanäänestyksessä vaaditaan tuplaenemmistö; sekä enemmistö australialaisista äänestäjistä että enemmistö äänestäjistä enemmistöstä osavaltioista täytyy kannattaa perustuslain muutosta.
Perustuslaki laadittiin 1890-luvulla useissa konventeissa, joita järjestivät kuuden Brittiläisen imperiumin dominioiden edustajat Australiassa. Lopullinen luonnos hyväksyttiin sitten kansanäänestyksessä, ja se tarvitsi myös Britannian parlamentin Westministerin suostumuksen.
Australian perustuslain 6. kohta, jossa määritellään Australiaan kuuluvat alueet, mahdollistaa Uuden-Seelannin liittymisen yhdeksi Australian osavaltioksi. Vuonna 1901 Uuden-Seelannin valtuuskunta kuitenkin hylkäsi ehdotuksen Australiaan liittymisestä. Yhtenä syynä olivat näiden kahden eriävät kauppaintressit. Vapaakauppasopimus Australian ja Uuden-Seelannin välillä allekirjoitettiin vuonna 1965.
Aiheesta muualla

The Australian Constitution
Axelson

Axelson tai Axelsson on muun muassa seuraavien henkilöiden sukunimi:
Anton Axelsson (s. 1986), ruotsalainen jääkiekkoilija
Dick Axelsson (s. 1987), ruotsalainen jääkiekkoilija
Johan "Liiva" Axelsson, ruotsalainen muusikko
Majgull Axelsson (s. 1947), ruotsalainen toimittaja ja kirjailija
Per-Johan Axelsson (s. 1975), ruotsalainen jääkiekkoilija
Sampo Axelsson, DJ Anonymous (s. 1976), suomalainen DJ
Sun Axelsson (1935–2011), ruotsalainen kirjailija, kriitikko ja kääntäjä
Ture Axelsson (1921–2012), suomalainen ratameloja, olympiamitalisti ja maailmanmestari
Walter M. Linnaniemi, e. Walter M. Axelson (1876–1953), suomalainen eläintieteilijä ja hyönteistutkija
Veikko Axelson (1910–1996), suomalainen yritysjohtaja, Kemijoki Oy:n toimitusjohtaja
Axelsson toisena nimenä

Johan Axelsson Bielke, ruotsalainen valtiomies 1500-luvulla
Gustaf Banér (Gustaf Axelsson Banér), ruotsalainen valtiomies 1500-luvulla
Sten Axelsson Banér, ruotsalainen valtiomies 1500-luvulla
Axel Ax:son Johnson (Axel Axelson Johnson) (1876–1958), ruotsalainen telakoitsija ja teollisuusmies